คํานำ

ปัญหาการทุจริตและประพฤติมิชอบของบุคลากรภาครัฐในปัจจุบัน นับเป็นปัญหาที่รุนแรงและมี แนวโน้มที่จะพัฒนารูปแบบให้สลับซับซ้อนมากขึ้น ซึ่งมีผลกระทบและเป็นอุปสรรคต่อการพัฒนาประเทศมากขึ้นทุกปี ประกอบกับคําสั่งคณะรักษาความสงบแห่งชาติที่ 69/2557 เรื่องมาตรการป้องกันและแก้ไขปัญหาการทุจริตประพฤติมิชอบ ได้กําหนดให้ทุกส่วนราชการและหน่วยงานของรัฐ กําหนดมาตรการหรือแนวทางการป้องกัน และแก้ไขปัญหาการทุจริต ประพฤติมิชอบในส่วนราชการและหน่วยงานของรัฐ โดยมุ่งเน้นการสร้างธรรมาภิบาลในการบริหารงาน และส่งเสริมการมีส่วนร่วมจากทุกภาคส่วนในการตรวจสอบ เฝ้าระวัง เพื่อสกัดกั้นมิให้เกิดการ ทุจริต ประพฤติมิชอบ เพื่อให้ระบบราชการและการปฏิบัติงานของบุคลากรของภาครัฐมีความโปร่งใส และมีการ ดําเนินการถูกต้องตามกฏหมายและระเบียบแบบแผนของทางราชการ จะต้องมีการจัดระบบการตรวจสอบและ ประเมินผลสัมฤทธิ์ตามมาตรฐานคุณธรรม จริยธรรม และความคุ้มค่าของทรัพยากรที่ใช้ไป โดยต้องมีการเปิดเผย ข้อมูลข่าวสาร ปรับปรุงระบบการปฏิบัติงานให้เกิดความโปร่งใส มีประสิทธิภาพและสนับสนุนภาคประชาชนให้มี ส่วนร่วมในการรณรงค์ และปลูกจิตค่านิยมให้ประชาชนมีส่วนร่วมในการตรวจสอบการปฏิบัติงานของบุคลากร ภาครัฐและให้ผู้ปฏิบัติงานมีความซื่อสัตย์ สุจริต มีคุณธรรม และจริยธรรม เพื่อให้องค์กรปราศจากการทุจริตและประพฤติมิชอบรวมทั้งปัญหาความเสื่อมศรัทธาในการบริหารราชการจากปัญหาดังกล่าว

แผนการปฏิบัติการป้องกันและปราบปรามการทุจริตขององค์การบริหารส่วนตำบลบ่อกรุ 3 ปี (พ.ศ. 2562-2564) เป็นแผนที่มุ่งส่งเสริมสร้างจิตสํานึกและค่านิยมให้แก่ผู้บริหาร พนักงานส่วนตําบล ลูกจ้าง พนักงานจ้าง และสมาชิกสภาองค์การบริหารส่วนตําบลให้มีการปฏิบัติราชการตามหลักธรรมมาภิบาล ให้มีการประสานความร่วมมือระหว่างหน่วยงานภาครัฐ เอกชนและรัฐวิสาหกิจในการแก้ไขและป้องกันปัญหาการประพฤติมิชอบ ส่งเสริมบทบาทและการมีส่วนร่วมของภาคประชาชนในการติดตามตรวจสอบการปฏิบัติงานขององค์การบริหารส่วนตำบลบ่อกรุ และให้มีการพัฒนาระบบ และกลไกการตรวจสอบควบคุม การใช้อํานาจพร้อมกับ พัฒนาสมรรถนะของพนักงานส่วนตําบลในการปฏิบัติราชการให้มีความโปร่งใสและยึดหลักธรรมมาภิบาลเป็น แนวทางในการจัดทําแผน เพื่อใช้เป็นกรอบแนวทางให้บรรลุภารกิจดังกล่าวข้างต้น

ในการจัดทําแผนปฏิบัติการป้องกันและปราบปรามการทุจริตขององค์การบริหารส่วนตำบลบ่อกรุ ได้เปิดโอกาสให้ประชาชนได้เข้ามามีส่วนร่วมในการป้องกันการทุจริตและประพฤติมิชอบ ให้ประชาชนเกิดความมั่นใจ ศรัทธาและไว้วางใจการบริหารราชการขององค์การบริหารส่วนตำบลบ่อกรุ รวมทั้งผู้บริหารท้องถิ่น สมาชิกสภาองค์การบริหารส่วนตําบล พนักงานส่วนตําบล ลูกจ้าง และพนักงานจ้าง โดยได้มีการจัดตั้งศูนย์รับ เรื่องราวร้องเรียนการทุจริต และจัดทําแผนปฏิบัติการป้องกันและปราบปรามการทุจริต 3 ปี (พ.ศ. 2562-2564) ขึ้นโดยยึดยุทธศาสตร์ชาติว่าด้วยการป้องกันและปราบปรามการทุจริต ระยะที่ 2 (พ.ศ. 2556-2560)

**สารบัญ**

เรื่อง หน้า

บทนํา 1

หลักการและเหตุผล 1

วิสัยทัศน์ขององค์การบริหารส่วนตำบลบ่อกรุ 1

พันธ์กิจขององค์การบริหารส่วนตำบลบ่อกรุ 2

ยุทธศาสตร์แผนการปฏิบัติการป้องกันและปราบปรามการทุจริต (พ.ศ.2562-2564) 2

แผนปฎิบัติการด้านการป้องกันและปราบปรามการทุจริต 6

**บทนำ**

ด้วยคณะกรรมการขับเคลื่อนยุทธศาสตร์ว่าด้วยการป้องกันและปราบปรามการทุจริตภาครัฐได้ เห็นชอบยุทธศาสตร์ชาติว่าด้วยการป้องกันและปราบปรามการทุจริต ระยะที่ 2 (พ.ศ. 2556-2560) เน้นให้ทุกภาคส่วนต้องให้ความตระหนักต่อปัญหาการทุจริตที่ส่งผลกระทบต่อความมั่นคงของชาติรวมถึงต้องเข้ามามีส่วน ร่วมเพื่อเป็นกลไกขับเคลื่อนการป้องกันและปราบปรามการทุจริต การจัดทําแผนปฏิบัติการป้องกันและปราบปรามการทุจริตขององค์การบริหารส่วนตำบลบ่อกรุ (พ.ศ. 2562-2564) มีการจัดทําแผนสอดคล้องกับยุทธศาสตร์ชาติว่าด้วยการป้องกันและปราบปรามการทุจริตภาครัฐ ระยะที่ 2 (พ.ศ. 2556-2560)

ดังนั้นองค์การบริหารส่วนตําบลบ่อกรุจึงได้จัดทําแผนปฏิบัติการป้องกันและปราบปรามการ ทุจริตขององค์การบริหารส่วนตำบลบ่อกรุ (พ.ศ. 2562-2564) มาประยุกต์เป็นแนวทางในการดําเนินการตาม พันธกิจโดยให้สอดคล้องกับยุทธศาสตร์ชาติว่าด้วยการป้องกันและปราบปรามการทุจริตภาครัฐ พ.ศ. 2562-2564 เพื่อให้องค์การบริหารส่วนตำบลบ่อกรุ ใช้เป็นแนวทางในการนําไปปฏิบัติอย่างแท้จริงเพื่อลดการทุจริตและประพฤติมิชอบภายในองค์การบริหารส่วนตำบลบ่อกรุ

หลักการและเหตผล

ตามคําสั่งคณะรักษาความสงบแห่งชาติที่ 69/2557 เรื่อง มาตรการป้องกันและแก้ไขปัญหาการทุจริตประพฤติมิชอบ ได้กําหนดให้ทุกส่วนราชการและหน่วยงานของรัฐ กําหนดมาตรการหรือแนวทางการ ป้องกันและแก้ไขปัญหาการทจริตประพฤติมิชอบในส่วนราชการและหน่วยงานของรัฐ โดยมุ่งเน้นการสร้าง

ธรรมาภิบาลในการบริหารงาน และส่งเสริมการมีส่วนร่วมจากทุกภาคส่วนในการตรวจสอบเฝ้าระวัง เพื่อสกัดกั้นมิให้เกิดการทุจริตประพฤติมิชอบได้ ประกอบกับนโยบายของนายกรัฐมนตรีได้แถลงนโยบายของรัฐบาลต่อสภานิติบัญญัติแห่งชาติ เมื่อวันที่ 12 กันยายน 2557 ได้กําหนดให้การบริหารราชการแผ่นดินที่มีธรรมาภิบาลและการป้องกันปราบปรามการทุจริตและประพฤติมิชอบในภาครัฐ เป็นนโยบายสําคัญของรัฐบาล

องค์การบริหารส่วนตำบลบ่อกรุ ได้เห็นถึงความสําคัญในเรื่องนี้ โดยเห็นว่าการสร้างองค์กรภาคราชการให้มีความโปร่งใส่ มีคุณธรรม จริยธรรม และธรรมาภิบาลในการปฏิบัติราชการเพื่อป้องกันการทุจริต และประพฤติมิชอบควรเริ่มต้นด้วยการปลูกสร้างจิตสํานึก ค่านิยม คุณธรรม จริยธรรมและหลักธรรมาภิบาลในการปฏิบัติราชการ มีจิตสำนึกที่ดีในการให้บริการ ปฏิบัติราชการด้วยความซื่อสัตย์สุจริต เป็นธรรม และเสมอภาค ทําให้การบริหารราชการเกิดความโปร่งใส ตลอดจนการเปิดโอกาสให้ประชาชนได้เข้ามามีส่วนร่วมในการป้องกันการทุจริตและประพฤติมิชอบให้ประชาชนเกิดความมั่นใจศรัทธาและไว้วางใจในการบริหารราชการขององค์การบริหารส่วนตําบลบ่อกรุรวมทั้งตัวผู้บริหารท้องถิ่น สมาชิกสภาองค์การบริหารส่วนตําบล พนักงานส่วนตําบล ลูกจ้าง และพนักงานจ้าง

2

วิสัยทัศน์ “ส่งเสริมคุณธรรม จริยธรรม ปฏิบัติงานตามหลักธรรมาภิบาล ต่อต้านการทุจริต “

พันธกิจ

1. เสริมสร้างจิตสำนึกและค่านิยม ให้กับเจ้าหน้าที่ขององค์การบริหารส่วนตําบลบ่อกรุให้ยึดหลัก ธรรมาภิบาล

2. บูรณาการทุกภาคส่วนเพื่อเสริมสร้าง และพัฒนาเครือข่ายด้านการป้องกันและปราบปราม

การทุจริต

3. ส่งเสริมการมีส่วนร่วมของประชาชนในการป้องกันและปราบปรามการทุจริต

4. สร้างกลไกและพัฒนาระบบการตรวจสอบ ถ่วงดุลการใช้อํานาจของเจ้าหน้าที่ให้มีความเข้มแข็งและมีประสิทธิภาพ

5. ส่งเสริมสนับสนุนการจัดองค์ความรู้ด้านการป้องกันและปราบปรามการทุจริตอย่างจริงจังและต่อเนื่อง

**ยุทธศาสตร์ แผนการปฏิบัติการป้องกันและปราบปรามการทุจริต (พ.ศ.2562-2564)**

**ยุทธศาสตร์ ที่ 1 เสริมสร้างจิตสำนึก ค่านิยมให้หน่วยงานบริหารตามหลักธรรมาภิบาล**

**วัตถุประสงค์**

มุ่งส่งเสริม เสริมสร้างจิตสํานึกและค่านิยมให้ทุกส่วนราชการขององค์การบริหารส่วนตำบลบ่อกรุ บริหารงานตามหลักธรรมาภิบาล โดยมีทัศนคติวิสัยทัศน์ในการร่วมกันแก้ไขและรับผิดชอบต่อปัญหาการ ทุจริตและประพฤติมิชอบขององค์การบริหารส่วนตำบลบ่อกรุ รวมทั้งการรณรงค์เผยแพร่ ประชาสัมพันธ์ให้ ทุกหน่วยงานมีวินัย เคารพกฎหมาย กฎและระเบียบ ที่จะเป็นกลไกในการแก้ไขปัญหา การพัฒนาตลอดจนเป็นการวางรากฐานในการป้องกันและปราบปรามการทุจริตขององค์การบริหารส่วนตําบลบ่อกรุได้อย่างมี ประสิทธิภาพ

**มาตรการ/แนวทางการดําเนินงาน**

1. ส่งเสริมการปฏิบัติงานและการดําเนินชีวิตตามหลักปรัชญาเศรษฐกิจพอเพียง

1.1 เสริมสร้างความรู้ความเข้าใจแก่ทุกฝ่าย ให้ปฏิบัติงานและดําเนินชีวิตตามหลักปรัชญา เศรษฐกิจพอเพียง

1.2 ประยุกต์การนำหลักปรัชญาเศรษฐกิจพอเพียงมาใช้ให้เกิดผลในทางปฏิบัติ

1.3 ส่งเสริมการเรียนรู้หรือการฝึกอบรมเกี่ยวกับการใช้หลักปรัชญาเศรษฐกิจพอเพียงแก่ทุก หน่วยงาน

2. ส่งเสริมให้เจ้าหน้าที่ทุกระดับได้เรียนรู้และปฏิบัติงานตามหน้าที่ด้วยหลักธรรมาภิบาล

2.1 ส่งเสริมให้เจ้าหน้าที่ขององค์การบริหารส่วนตําบลบ่อกรุมีความรู้ความเข้าใจ รวมทั้งมีการฝึกอบรมเพื่อให้ปฏิบัติงานตามหลักธรรมาภิบาล

2.2 ส่งเสริมให้เจ้าหน้าที่ขององค์การบริหารส่วนตําบลบ่อกรุได้ประพฤติปฏิบัติตนตามมาตรฐานทางคุณธรรมและจริยธรรม

-3-

2.3 ควบคุม กํากับ ดูแล การปฏิบัติงาน การประพฤติปฏิบัติตนของเจ้าหน้าที่ขององค์การ บริหารส่วนตําบลบ่อกรุ ให้เป็นไปตามหลักธรรมาภิบาลและมาตรฐานทางคุณธรรมและจริยธรรม

3. ส่งเสริมค่านิยมการยกย่องและเชิดชูความดี ความซื่อสัตย์สุจริต และการต่อต้านการทุจริตโดยให้ยึดถือ เป็นค่านิยมกระแสหลักของชาติ

3.1 ส่งเสริมการสร้างแรงจูงใจให้เจ้าหน้าที่ขององค์การบริหารส่วนตำบลบ่อกรุ ปฏิบัติหน้าที่ราชการด้วยความซื่อสัตย์สุจริต เสียสละเพื่อประโยชน์ส่วนรวม

3.2 รณรงค์ เผยแพร่ ประชาสัมพันธ์ ให้บุคคลในหน่วยงานมีค่านิยม ยกย่อง เชิดชูและเห็น คุณค่าของการประพฤติปฏิบัติตนตามหลักคุณธรรมและจริยธรรม

3.3 ส่งเสริม เชิดชู หน่วยงานหรือบุคคลที่มีผลงานดีเด่นด้านการป้องกันและปราบปรามการ ทุจริตขององค์การบริหารส่วนตำบลบ่อกรุ

3.4 ส่งเสริม สนับสนุน ให้ทุกหน่วยงานร่วมกันสร้างค่านิยมในการป้องกันและปราบปรามการ ทุจริตขององค์การบริหารส่วนตำบลบ่อกรุ

4. กําหนดให้มีการอบรมเรียนรู้เพื่อใช้เป็นเครื่องมือในการป้องกันและปราบปรามการทุจริตภาครัฐ

4.1 ส่งเสริมให้เจ้าหน้าที่ในหน่วยงานมีโอกาสเข้าอบรมเรียนรู้หลักสูตรทางการศึกษา หลักสูตร ฝึกอบรม ด้านการป้องกันและปราบปรามการทุจริต

4.2 ส่งเสริมแหล่งเรียนรู้ทางวิชาการ ตลอดจนข้อมูลข่าวสารด้านการป้องกันและปราบปรามการ ทุจริต

**ยุทธศาสตร์ที่ 2 เพื่อบูรณาการระหว่างหน่วยงานในการป้องกันและแก้ไขปัญหาการทุจริตและประพฤติมิชอบ**

**วัตถุประสงค์** เพื่อประสานความร่วมมือระหว่างหน่วยงานขององค์การบริหารส่วนตําบลบ่อกรุในการป้องกันและแก้ไขปัญหาการทุจริตและประพฤติมิชอบ ส่งเสริมบทบาทและการมีส่วนร่วมของภาคประชาชนในการติดตาม ตรวจสอบการทุจริตหรือประพฤติมิชอบในองค์การบริหารส่วนตำบลบ่อกรุ เสริมสร้างและพัฒนาเครือข่ายภาค ประชาชนให้เป็นกลไกในการตรวจสอบ ถ่วงดุล รวมถึงการสร้างหลักประกันความปลอดภัยในการแจ้งข้อมูลหรือเบาะแสในการป้องกันและปราบปรามการทุจริต

**มาตรการ/แนวทางการดําเนินงาน**

1. บูรณาการระหว่างหน่วยงานภายในองค์การบริหารส่วนตําบลบ่อกรุกับองค์กรทุกภาคส่วนในการ ป้องกันและแก้ไขปัญหาการทุจริตและประพฤติมิชอบ

1.1 ประสานความร่วมมือทางด้านข้อมูลและการปฏิบัติงานระหว่างองค์การบริหารสวนตำบลบ่อกรุกับองค์กรทุกภาคส่วน

1.2 ให้มีการจัดตั้ง “ศูนย์รับเรื่องราวร้องเรียน/ร้องทุกข์” เพื่อดําเนินการจัดระบบการข่าวเก็บรวบรวมข้อมูลที่เกี่ยวกับการป้องกันและปราบปรามการทุจริตขององค์การบริหารส่วนตำบลบ่อกรุ ตลอดจนการเชื่อมโยง แลกเปลี่ยนข้อมูลข่าวสารด้านการทุจริต หรือประพฤติมิชอบในองค์การ

-4-

บริหารส่วนตําบลบ่อกรุ จากทุก หน่วยงานเพื่อนําไปประมวล วิเคราะห์ เพื่อใช้ในการป้องกันและปราบปรามการทุจริต

1.3 ส่งเสริม สนับสนุน องค์กรและบุคลากรทางด้านสื่อสารมวลชน ให้มีความเข้มแข็ง และเป็นอิสระในการทำหน้าที่ตรวจสอบและเผยแพร่ข้อมูลข่าวสารให้สาธารณชนรับทราบ

1.4 ส่งเสริมสนับสนุนให้มีระบบอินเทอร์เน็ตเพื่อทําการเผยแพร่ ประชาสัมพันธ์ในการป้องกัน และปราบปรามการทุจริตในองค์การบริหารส่วนตำบลบ่อกรุ โดยให้มีเว็บบอร์ดเพื่อติดต่อสื่อสารระหว่างกัน

2. ส่งเสริมการมีส่วนร่วมของภาคประชาชนในการติดตาม ตรวจสอบ การทุจริตหรือประพฤติมิชอบใน องค์การบริหารส่วนตำบลบ่อกรุ

2.1 เสริมสร้างกระบวนการเรียนรู้เพื่อให้ภาคประชาชนมีความตื่นตัวต่อสภาพปัญหาการทุจริต และประพฤติมิชอบในองค์การบริหารส่วนตำบลบ่อกรุ

2.2 สร้างและพัฒนาช่องทางในการรับแจ้งข้อมูลหรือเบาะแส ให้มีความสะดวกหลากหลาย รวมทั้งสร้างหลักประกันความปลอดภัยให้แก่บุคคล หน่วยงานหรือข้อมูลนั้น

2.3 ส่งเสริมสิทธิในการเรียนรู้และการเข้าถึงข้อมูลข่าวสาร

2.4 กําหนดมาตรการสร้างแรงจูงใจให้แก่ผู้แจ้งข้อมูลหรือเบาะแส ให้ได้รับรางวัลตอบแทน

2.5 ให้องค์กรหรือบุคลากรด้านสื่อสารมวลชนเป็นสื่อกลางในการแสวงหาความร่วมมือเพื่อการ ป้องกันและปราบปรามการทุจริตในองค์การบริหารส่วนตําบลบ่อกรุ

**ยุทธศาสตร์ ที่ 3 เสริมสร้างความเข้มแข็งในการป้องกันและแก้ไขปัญหาการทุจริตและประพฤติมิชอบขององค์การบริหารส่วนตำบลบ่อกรุ**

**วัตถุประสงค์** มุ่งพัฒนาระบบและกลไกในการตรวจสอบ ควบคุม และถ่วงดุลการใช้อํานาจให้เหมาะสม ชัดเจน และมีประสิทธิภาพ ส่งเสริมการกระจายอํานาจสู่ระดับกอง สร้างกลไกความร่วมมือระหว่างหน่วยงานภาครัฐกับ ภาคเอกชนให้มีศักยภาพในการป้องกันและปราบปรามการทุจริต ปรับปรุง แก้ไข และพัฒนาเทศบัญญัติข้อบังคับ ที่เอื้อประโยชน์ต่อการทุจริตหรือเป็นอุปสรรคต่อการป้องกันและปราบปรามการทุจริตให้มีประสิทธิภาพ

**มาตรการ/แนวทางดําเนินงาน**

1. พัฒนาระบบในการตรวจสอบ ควบคุม และถ่วงดุลการใช้อํานาจให้เหมาะสม ชัดเจน และมี ประสิทธิภาพ

1.1 ให้ทุกหน่วยงานในองค์การบริหารส่วนตำบลบ่อกรุ ที่มีพันธกิจด้านการป้องกันและ ปราบปรามการทุจริต มีโครงสร้างของหน่วยงานอัตรากําลังการบริหารงานบุคคล และงบประมาณที่เหมาะสม สอดคล้องกับภารกิจและความรับผิดชอบ

-5-

1.2 ให้หน่วยงานในองค์การบริหารส่วนตำบลบ่อกรุ สร้างระบบการตรวจสอบการบริหารราชการโดยกําหนดให้แยกอํานาจการบริหารงานออกจากอํานาจการตรวจสอบ เพื่อสามารถถ่วงดุลหรือยับยั้งอีกอํานาจหนึ่งได้

1.3 สนับสนุนให้มีการตรวจสอบและถ่วงดุลการใช้อํานาจระหว่าง หน่วยงานขององค์การบริหารส่วนตําบลบ่อกรุด้วยกันเอง

1.4 ให้หน่วยงานทุกหน่วยงาน ควบคุม กํากับ ติดตาม ประเมินผล การใช้อํานาจในการปฏิบัติงานด้านการป้องกันและปราบปรามการทุจริตด้วยความรวดเร็วต่อเนื่อง และเป็นธรรม

2. สร้างกลไกความร่วมมือระหว่างองค์การบริหารส่วนตําบลบ่อกรุกับภาคเอกชนให้มีศักยภาพในการป้องกันและปราบปรามการทุจริต

2.1 วางแนวทางและส่งเสริมบทบาทความร่วมมือระหว่างองค์การบริหารส่วนตําบลบ่อกรุกับ ภาคเอกชนหรือหน่วยงานตรวจสอบภายนอก ในการป้องกันและปราบปรามการทุจริต

3.เสริมสร้างประสิทธิภาพของกฎหมายเพื่อใช้ในการป้องกันและปราบปรามการทุจริต

3.1 ให้มีการปรับปรุง แก้ไขขั้นตอน วิธีการบริการ ที่เอื้อประโยชน์ต่อการทุจริตหรือเป็นอุปสรรคต่อการป้องกันการทุจริต

3.2 ให้หน่วยงานบังคับใช้กฎหมายอย่างเสมอภาคโดยเคร่งครัด

3.3 สร้างกลไกในการเฝ้าระวัง สอดส่อง ดูแล ติดตามการกระทําการทุจริตหรือพฤติมิชอบใน หน่วยงาน

3.4 สร้างกลไกในการป้องกันเจ้าหน้าที่ ที่ได้ปฏิบัติการตามหน้าที่ด้วยความซื่อสัตย์สุจริต ให้ได้รับความคุ้มครองตามกฎหมาย

4.ส่งเสริมการใช้เทคโนโลยีสารสนเทศสําหรับการป้องกันและปราบปรามการทุจริต

4.1 ให้มีการวางแผนระบบฐานข้อมูลด้านการป้องกันและปราบปรามการทุจริตภาครัฐของแต่ละหน่วยงาน เพื่อรวบรวมและนําไปใช้ประโยชน์ซึ่งข้อมูล ข่าวสารงานวิจัย และงานวิชาการต่างๆ

**ยุทธศาสตร์ ที่ 4 พัฒนาศักยภาพเจ้าหน้าที่ในการป้องกันและแก้ไขปัญหาการทุจริตและประพฤติมิชอบขององค์การบริหารส่วนตำบลบ่อกรุ**

**วัตถุประสงค์** มุ่งพัฒนาสมรรถนะและขีดความสามารถเจ้าหน้าที่ขององค์การบริหารส่วนตําบลบ่อกรุในการป้องกันและปราบปรามการทุจริตให้สัมฤทธิผลได้อย่างมีประสิทธิภาพ เพื่อแก้ไขสภาพปัญหาการทุจริตให้เป็นระบบ อย่างต่อเนื่องสร้างมาตรฐานทางวิชาชีพให้สามารถร่วมมือหรือประสานการปฏิบัติกับองค์กรทุกภาคส่วน

**มาตรการ/แนวทางดําเนินงาน**

1. พัฒนาสมรรถนะและขีดความสามารถเจ้าหน้าที่ในการป้องกันและปราบปรามการทุจริต

1.1 กําหนดให้เจ้าหน้าที่ทุกหน่วยงานต้องรับการฝึกอบรมหลักสูตรด้านการป้องกันและปราบปรามการทุจริตเพื่อให้มีความสามารถในเรื่องการป้องกันและปราบปรามการทุจริต

-6-

แผนปฏิบัติการด้านการป้องกันและปราบปรามการทุจริต

ปีงบประมาณ พ.ศ.2562-2564

ขององค์การบริหารส่วนตำบลบ่อกรุ อำเภอเดิมบางนางบวช จังหวัดสุพรรณบุรี

|  |
| --- |
| ยุทธศาสตร์ที่ 1 สร้างสังคมที่ไม่ทนต่อการทุจริต |
| แผนงาน : ส่งเสริมให้เจ้าหน้าที่ท้องถิ่นปฏิบัติงานตามหลักธรรมาภิบาลและดำเนินชีวิตตามหลักปรัชญาเศรษฐกิจพอเพียง  |
| มาตรการ | กิจกรรม/โครงการ ปีงบประมาณ พ.ศ.2562-2564 | วัตถุประสงค์ | เป้าหมาย | งบประมาณ | ตัวชี้วัด | ผลลัพธ์ที่คาดว่าจะได้รับ | หน่วยงานที่รับผิดชอบ |
| 2562 | 2563 | 2564 | 2562 | 2563 | 2564 |
| 1.เสริมสร้างความรู้ความเข้าใจให้ปฏิบัติงานตามหลักปรัชญาเศรษฐกิจพอเพียง | 1.โครงการออมเงินวันละ 10 บาท | -เพื่อเสริมสร้างจิตสำนึกให้เจ้าหน้าที่รู้จักลด ละ เลิกการใช้จ่ายที่เกินพอดีสร้างเสริมการมีวินัย | -จำนวนพนักงานในองค์กร 17 คน | - | - | - | -ร้อยละของพนักงานที่เข้าร่วมโครงการ | 10 | 60 | 80 | สำนักปลัด |
|  | 2.โครงการอบรมให้ความรู้ในการดำเนินชีวิตตามหลักปรัชญาเศรษฐกิจพอเพียง | -เพื่อส่งเสริมให้เจ้าหน้าที่มีความพอเพียง และมีคุณธรรม | -จำนวนพนักงานในองค์กร 17 คน | 5,000 | 5,000 | 5,000 | -ร้อยละของพนักงานที่เข้าร่วมโครงการ | 50 | 60 | 80 | สำนักปลัด |
| 2.ส่งเสริมให้เจ้าหน้าที่ทุกระดับได้เรียนรู้และปฏิบัติงานตามหน้าที่ด้วยหลักธรรมาภิบาล | 1.โครงการสริมสร้างคุณธรรม จริยธรรม เพื่อเพิ่มประสิทธิภาพในการปฏิบัติงาน | -เพื่อปลูกจิตสำนึกให้เจ้าหน้าที่มีคุณธรรม จริยธรรม พัฒนาตนเองให้มีจิตสาธารณะเกิดความสำนึกร่วม  | -จำนวนพนักงานในองค์กร 17 คน | - | - | - | -ร้อยละของพนักงานที่เข้าร่วมโครงการ | 30 | 60 | 100 | สำนักปลัด |

-7-

|  |  |  |  |  |  |  |  |
| --- | --- | --- | --- | --- | --- | --- | --- |
| มาตรการ | กิจกรรม/โครงการ ปีงบประมาณ พ.ศ.2562-2564 | วัตถุประสงค์ | เป้าหมาย | งบประมาณ | ตัวชี้วัด | ผลลัพธ์ที่คาดว่าจะได้รับ | หน่วยงานที่รับผิดชอบ |
| 25562 | 2563 | 2564 | 2562 | 2563 | 2564 |
|  | 2.จัดทำคู่มือประมวลจริยธรรม | -เพื่อเป็นกรอบ แนวทางในการปฏิบัติงานของเจ้าหน้าที่ตามหลักธรรมาภิบาล | -จำนวนพนักงานในองค์กร 17 คน | - | - | - | -ร้อยละของพนักงานที่ปฏิบัติงานตามหลักธรรมภิบาล | 20 | 50 | 80 | สำนักปลัด |
| 3.ส่งเสริมค่านิยมการยกย่องและเชิดชูความดี ความซื่อสัตย์สุจริต และต่อต้านการทุจริต | 1. โครงการคัดเลือกบุคลากรดีเด่นด้านความซื่อสัตย์ สุจริต | -เพื่อเป็นขวัญและกำลังใจในการปฏิบัติงานของเจ้าหน้าที่ | -จำนวนพนักงานในองค์กร 17 คน | - | - | - | -ร้อยละของพนักงานที่เข้าร่วมโครงการ | 20 | 50 | 80 | สำนักปลัด |
|  | 2. โครงการประกวดคำขวัญ บทความด้านการป้องกันการทุจริต | -เพื่อส่งเสริมให้เจ้าหน้าที่มีส่วนร่วม | -จำนวนพนักงานในองค์กร 17 คน | - | - | - | -ร้อยละของพนักงานที่เข้าร่วมโครงการ | 20 | 50 | 80 | สำนักปลัด |

-8-

|  |
| --- |
| ยุทธศาสตร์ที่ 2 ยกระดับเจตจำนงทางการเองในการต่อต้านทุจริต |
| แผนงาน : ส่งเสริมการมีส่วนร่วมและการเปิดเผยข้อมูลข่าวสาร |
| มาตรการ | กิจกรรม/โครงการ ปีงบประมาณ พ.ศ.2562-2564 | วัตถุประสงค์ | เป้าหมาย | งบประมาณ | ตัวชี้วัด | ผลลัพธ์ที่คาดว่าจะได้รับ | หน่วยงานที่รับผิดชอบ |
| 2562 | 2563 | 2564 | 2562 | 2563 | 2564 |
| 1.บูรณาการระหว่างหน่วยงานในการป้องกันและแก้ไขปัญหาการทุจริตและประพฤติมิชอบ | 1.โครงการจัดตั้งศูนย์รับเรื่องราวร้องเรียน/ร้องทุกข์ | -เพื่อให้มีศูนย์กลางในการรับเรื่องร้องเรียน/ร้องทุกข์ | -สร้างเครือข่ายความร่วมมือในการป้องกันและแก้ไขปัญหาการทุจริต ครบทั้ง 5 หมู่บ้าน | - | - | - | -มีเครือข่ายครบทั้ง 5 หมู่บ้าน | 30 | 60 | 100 | สำนักปลัด |
| 2.ส่งเสริมการมีส่วนร่วมของประชาชนในการติดตาม ตรวจสอบ | 1.โครงการรณรงค์ต่อต้านการทุจริต | -เพื่อกระตุ้นให้ประชาชนเกิดจิตสำนึกในการต่อต้านการทุจริต | -ประชาชนตำบลบ่อกรุ ทั้ง 5 หมู่ | 5,000 | 5,000 | 5,000 | -ร้อยละของประชนที่เข้าร่วมโครงการ | 40 | 50 | 80 | สำนักปลัด |
|  | 2.โครงการอบรมให้ความรู้ ตาม พรบ.ข้อมูลข่าวสารของทางราชการ พ.ศ.2540ให้กับประชาชน | -เพื่อให้ประชาชนเข้าถึงข้อมูลข่าวสารของทางราชการ | -ประชาชนตำบลบ่อกรุ ทั้ง 5 หมู่ | 5,000 | 5,000 | 5,000 | -ร้อยละของประชนที่เข้าร่วมโครงการ | 40 | 50 | 80 | สำนักปลัด |

-9-

|  |
| --- |
| ยุทธศาสตร์ที่ 3 สกัดกั้นการทุจริตเชิงนโยบาย |
| แผนงาน : สร้างความโปร่งใสของหน่วยงาน ป้องกันการทุจริตในการฏิบัติงานของเจ้าหน้าที่ |
| มาตรการ | กิจกรรม/โครงการ ปีงบประมาณ พ.ศ.2562-2564 | วัตถุประสงค์ | เป้าหมาย | งบประมาณ | ตัวชี้วัด | ผลลัพธ์ที่คาดว่าจะได้รับ | หน่วยงานที่รับผิดชอบ |
| 2562 | 2563 | 2564 | 2562 | 2563 | 2564 |
| 1.พัฒนาระบบในการตรวจสอบ ควบคุมและถ่วงดุลการใช้อำนาจให้เหมาะสม | 1.โครงการตรวจสอบติดตามประเมินผลการควบคุมภายในทุกหน่วยงาน | -เพื่อลดพฤติกรรมเสี่ยงที่อาจก่อให้เกิดการทุจริต | -มีการจัดวางระบบควบคุมภายในครอบทุกกอง | - | - | - | -จำนวนกิจกรรมที่ได้รับการแก้ไข | 40 | 50 | 100 | สำนักปลัด |
| 2.ส่งเสริมความร่วมมือระหว่างหน่วยงานภายในกับหน่วยงานภายนอก | 1.โครงการอบรมสร้างความเข้มแข็งในการป้องกันและแก้ไขปัญหาการทุจริต | -เพื่อให้เจ้าหน้าเกิดความสำนึกในหน้าที่ละอายต่อการประพฤติมิชอบ | -จำนวนพนักงานในองค์กร 17 คน | 5,000 | 5,000 | 5,000 | -ร้อยละของพนักงานที่เข้าร่วมโครงการ | 40 | 50 | 100 | สำนักปลัด |
| 3.ปรับปรุงขั้นตอนในการให้บริการของหน่วยงาน | 1.โครงการตรวจ ติดตามการปฎิบัติงานของเจ้าหน้าที่ | -เพื่อป้องกันการทุจริต ประพฤติมิชอบของเจ้าหน้าที่ | -จำนวนพนักงานในองค์กร 17 คน | - | - | - | -ร้อยละของพนักงานที่ปฏิบัติงานด้วยความซื่อสัตย์สุจริต | 40 | 60 | 80 | สำนักปลัด |
| 4.ส่งเสริมการใช้เทคโนโลยีสารสนเทศเพื่อป้องปรามการทุจริต | 1.จัดทำเว็บไซต์ | -เผยแพร่ข้อมูลการจัดซื้อ จัดจ้าง เพื่อแสดงถึงความโปร่งใสของหน่วยงาน | -โครงการในข้อบัญญัติงบประมาณรายจ่ายเผยแพร่ผ่านทางเว็บไซต์ | - | - | - | -ร้อยละของโครงการในข้อบัญญัติที่เผยแพร่ผ่านเว็บไซต์ | 40 | 60 | 100 | กองคลัง |

-10-

|  |
| --- |
| ยุทธศาสตร์ที่ 4 พัฒนาระบบป้องกันการทุจริตเชิงรุก |
| แผนงาน : ส่งเสริมการอบรมในการป้องกันและแก้ไขปัญหาการทุจริต |
| มาตรการ | กิจกรรม/โครงการ ปีงบประมาณ พ.ศ.2562-2564 | วัตถุประสงค์ | เป้าหมาย | งบประมาณ | ตัวชี้วัด | ผลลัพธ์ที่คาดว่าจะได้รับ | หน่วยงานที่รับผิดชอบ |
| 2562 | 2563 | 2564 | 2562 | 2563 | 2564 |
| 1.พัฒนาสมรรถนะและขีดความสามารถของเจ้าหน้าที่ในการป้องกันและปราบปรามการทุจริต | 1.โครงการอบรมพัฒนาบุคลากรในการต่อต้านการทุจริต  | -เพื่อส่งเสริมให้เจ้าหน้าที่ในหน่วยงานมีความสำนึกร่วมต่อต้านการทุจริต  | -จำนวนพนักงานในองค์กร 18 คน | 5,000 | 5,000 | 5,000 | -ร้อยละของพนักงานที่เข้าร่วมโครงการ | 30 | 60 | 80 | สำนักปลัด |

|  |
| --- |
| ยุทธศาสตร์ที่ 5 ปฏิรูปกลไกและกระบวนการปราบปรามการทุจริต |
| แผนงาน : ส่งเสริมการอบรมในการป้องกันและแก้ไขปัญหาการทุจริต |
| มาตรการ | กิจกรรม/โครงการ ปีงบประมาณ พ.ศ.2562-2564 | วัตถุประสงค์ | เป้าหมาย | งบประมาณ | ตัวชี้วัด | ผลลัพธ์ที่คาดว่าจะได้รับ | หน่วยงานที่รับผิดชอบ |
| 2562 | 2563 | 2564 | 2562 | 2563 | 2564 |
| 1.พัฒนาสมรรถนะและขีดความสามารถของเจ้าหน้าที่ในการป้องกันและปราบปรามการทุจริต | 1.โครงการอบรมพัฒนาบุคลากรในการต่อต้านการทุจริต  | -เพื่อส่งเสริมให้เจ้าหน้าที่ในหน่วยงานมีความสำนึกร่วมต่อต้านการทุจริต  | -จำนวนพนักงานในองค์กร 18 คน | 5,000 | 5,000 | 5,000 | -ร้อยละของพนักงานที่เข้าร่วมโครงการ | 30 | 60 | 80 | สำนักปลัด |

|  |
| --- |
| ยุทธศาสตร์ที่ 6 ยกระดับคะแนนดัชนีการรับรู้การทุจริต |
| แผนงาน : ส่งเสริมการอบรมในการป้องกันและแก้ไขปัญหาการทุจริต |
| มาตรการ | กิจกรรม/โครงการ ปีงบประมาณ พ.ศ.2562-2564 | วัตถุประสงค์ | เป้าหมาย | งบประมาณ | ตัวชี้วัด | ผลลัพธ์ที่คาดว่าจะได้รับ | หน่วยงานที่รับผิดชอบ |
| 2562 | 2563 | 2564 | 2562 | 2563 | 2564 |
| 1.พัฒนาสมรรถนะและขีดความสามารถของเจ้าหน้าที่ในการป้องกันและปราบปรามการทุจริต | 1.โครงการอบรมพัฒนาบุคลากรในการต่อต้านการทุจริต  | -เพื่อส่งเสริมให้เจ้าหน้าที่ในหน่วยงานมีความสำนึกร่วมต่อต้านการทุจริต  | -จำนวนพนักงานในองค์กร 18 คน | 5,000 | 5,000 | 5,000 | -ร้อยละของพนักงานที่เข้าร่วมโครงการ | 30 | 60 | 80 | สำนักปลัด |

**แผนการปฏิบัติการป้องกันและปราบปรามการทุจริต**

**ขององค์การบริหารส่วนตำบลบ่อกรุ**

**3 ปี (พ.ศ. 2562-2564)**

****

**องค์การบริหารส่วนตำบลบ่อกรุ**

**อำเภอเดิมบางนางบวช จังหวัดสุพรรณบุรี**